கேள்வி: கற்பக விருட்ச வாகனம் - கோவில்களில் உற்சவ விழா பற்றி நீங்கள் என்ன அறிந்துள்ளீர்கள்?
பதில்: * சிவகங்கை மாவட்டம், திருப்புவனம் நகரில் அமைந்துள்ள சௌந்தரநாயகி அம்மன் உடனுறை புஷ்பவனேஸ்வரர் சுவாமி சிவாலயத்தில் பங்குனி உற்சவ பெருவிழாவின் இரண்டாம் திருநாள் அன்று கற்பக விருட்ச வாகனத்தில் புஷ்பவனேஸ்வரர் பிரியாவிடை அம்மனுடன் உலா வருகிறார். *திருவண்ணாமலை அருணாசலேஸ்வரர் கோவிலில் கார்த்திகை தீப திருவிழாவின் நான்காம் நாளில் வெள்ளி கற்பக விருட்சம் வாகனத்தில், உண்ணாமுலையம்மன் சமேத அருணாசலேசுவரர் உலா வருகின்றனர். * திருப்பதி பிரம்மோற்சவத்தின் நான்காவது நாளில் உற்சவர் மலையப்ப சுவாமி கற்பக விருட்ச வாகனத்தில் உலா வருகிறார். * திருவரங்கம் ரெங்கநாதர் கோவில் தெப்பத்திருவிழாவில் மூன்றாம் நாள் நம்பெருமாள் கற்பக விருட்ச வாகனத்தில் வீதி உலா வருகிறார்.